laion/Wikipedia-Exotic huggingface dataset:
Crazy for You

"Crazy for You" (בעברית: "מְשֻׁגַּעַת עָלֶיךָ") הוא סינגל של הזמרת-יוצרת האמריקאית מדונה, מתוך הפסקול, Vision Quest. השיר יצא לאור ב-2 במרץ 1985, כסינגל מתוך הפסקול, ויצא מחדש ב-5 במרץ 1991. את השיר כתבו ג'ון בטיס וג'ון לינד, תוך שג'ון "ג'ליבין" בניטז הפיק אותו. השיר הגיע למקום הראשון במצעד הבילבורד הוט 100, והשני במצעד הסינגלים הבריטי. השיר נכתב על ידי ג'ון בטיס וג'ון לינד שהלחינו אותו והופק על ידי ג'ון "ג'ליבין" בניטז. השיר הוא שיר בסגנון הפופ, אשר מאפיין גם את "Gambler", שנכלל בפסקול הסרט "מטורף עלייך". בנוסף לכך, זכה השיר למועמדות בטקס פרסי גראמי. כמו כן, נמכר השיר בממלכה המאוחדת בלמעלה מ-766,000 עותקים בסך הכול. בארצות הברית, זכה השיר להצלחה רבה כאשר היה לשירה השני שכבש את פסגת מצעד הבילבורד הוט 100. קית' קולפילד ממגזין הבילבורד אמר ש-"Crazy for You" הוא "כנראה השיר האולטימטיבי ביותר לריקודים איטיים". ריקי רוקסבי, מחבר הספר The Complete Guide to the Music of Madonna, טען שמדובר בשיר "מתוחכם". הביוגרף ג'יי רנדי טראבורלי טען שבזכות השיר, "מדונה מצליחה להוכיח שהיא יכולה להוציא בלדות רציניות". אלכס הנדרסון מ-AllMusic ציין שהשיר "Gambler" של מדונה אותו ביצעה במסגרת הפסקול Vision Quest גם כן, היה אמור להיות המצליח מביניהם. מדיה וקבצים בנושא Crazy for You בוויקישיתוף מידע על היצירה "Crazy for You" באתר מיוזיק בריינז מידע על הקומפוזיציה "Crazy for You" באתר AllMusic גרסאות נוספות ל"Crazy for You" באתר SecondHandSongs סרטון השיר "Crazy for You" באתר יוטיוב Lind Jon, Bettis John, Madonna, Crazy for You, Musicnotes.com, ‏2001-11-13 Madonna's 40 Biggest Billboard Hits, Billboard Madonna – Crazy for You, נבדק ב-2022-12-25 Madonna Chart History, Billboard Artists, www.officialcharts.com Madonna – Crazy for You (באנגלית), נבדק ב-2019-07-20 Rock On The Net: Grammy Awards: Best Pop Vocal Performance - Female, www.rockonthenet.com Madonna's Top 20 biggest songs on the Official Chart, www.officialcharts.com (באנגלית) The Hot 100 Chart, Billboard Madonna's 40 Biggest Billboard Hits, Billboard, ‏2017-08-16 Rooksby 2004, p. 66 Taraborrelli 2002, p. 89 Vision Quest [Original Soundtrack] - Original Soundtrack | Songs, Reviews, Credits | AllMusic (באנגלית אמריקאית), נבדק ב-2020-05-07 Nielsen Business Media Inc, Billboard, Nielsen Business Media, Inc., 1987-12-26. (באנגלית) www.bpi.co.uk Open your chart to me… Madonna’s Official 40 Biggest Selling Singles, www.officialcharts.com (באנגלית) The Recording Industry Association of Japan (RIAJ), www.riaj.or.jp Oricon Album Chart Book: Complete Edition 1970–2005. Roppongi, Tokyo: Oricon Charts. 2006. ISBN 4-87131-077-9. www.billboard.com Ask Billboard: 'Glee'-ful About Madonna | Billboard, web.archive.org, ‏2013-06-09
זמן מאוחר

לפי משוואות מקסוול, גלים אלקטרומגנטיים המתפשטים בוואקום, מתפשטים במהירות האור c. מהירות האור היא מהירות סופית, ולכן לאור הנפלט מן המקור בזמן t = t 0 {\displaystyle t=t_{0}} , ייקח זמן מסוים עד שיגיע לצופה שנמצא במרחק r מן המקור. הצופה יבחין במאורע רק בזמן t = t 1 {\displaystyle t=t_{1}} . הקשר בין שני הגדלים הוא: t 1 = t 0 + r c {\displaystyle t_{1}=t_{0}+{\frac {r}{c}}} לאחר העברת אגפים, t 0 = t 1 − r c {\displaystyle t_{0}=t_{1}-{\frac {r}{c}}} הביטוי t 0 = t 1 − r c {\displaystyle t_{0}=t_{1}-{\frac {r}{c}}} נקרא זמן מאוחר (או זמן מעוכב [Retarded time]). הסיבה לשם "Retarded time", היא כי כל השדות והפוטנציאלים שיראה הצופה, הם למעשה אותם שדות ופוטנציאלים שהתרחשו בעבר, בזמן המאוחר. כלומר הצופה יצפה בשדות ובפוטנציאל שהיו במקור בעבר, ולא במצבם הנוכחי. הזמן המאוחר הוא תוצאה ישירה של סופיות מהירות האור, ולכן איננו קיים במכניקה הקלאסית, כי שם מהירות האינטראקציה אינסופית. פוטנציאל מעוכב
מי אני?

"מי אני?" (מוכר כ"מי אני") הוא סינגל שהוקלט על ידי הזמרת-יוצרת הישראלית קרן פלס. השיר יצא לאור ב-14 ביולי 2019, כסינגל השלישי מתוך האלבום שקופים, על ידי חברת התקליטים הד ארצי. עם יציאתו נכנס השיר אל המקום ה-6 במצעד של מדיה פורסט. השיר נכתב על ידי קרן פלס, הולחן על ידה והופק על ידי ג'וני גולדשטיין. מבקר המוזיקה הישראלי יוסי חרסונסקי, סקר את השיר, והפנה כלפיו ביקורת חיובית, תוך שהעניק לו ציון של שלושה וחצי כוכבים מתוך חמישה. בסמוך לצאתו, עלה השיר לרשת הזרמת המדיה ספוטיפיי. הווידאו קליפ המלא שיצא עבור השיר הועלה לערוץ היוטיוב של קרן פלס ב-14 ביולי 2019. בקליפ מככבת הזמרת נועה קירל. סרטון השיר "מי אני?" באתר יוטיוב Keren Peles - קרן פלס (2019-04-02), קרן פלס עם רון בוחניק - מעבר לנהר, נבדק ב-2019-07-21 niv the tool, המצעד השבועי של מדיה פורסט, באתר mediaforest-group www.yosmusic.com מי אני?, באתר ספוטיפיי
Rescue Me (שיר של מדונה)

"Rescue Me" (בעברית: "תַּצִּילוּ אוֹתִי") הוא סינגל של הזמרת-יוצרת האמריקאית מדונה, מתוך אלבום האוסף הראשון שלה, The Immaculate Collection. השיר יצא לאור ב-26 בפברואר 1991, כסינגל השני מתוך האלבום, על ידי חברות התקליטים האחים וורנר וסייר רקורדס. השיר הגיע למקום השלישי במצעד הסינגלים הבריטי. השיר בדומה לשיר "This Used to Be My Playground", נכתב והופק על ידי מדונה ושפ פטיבון. השיר הוא שיר בסגנון הדאנס-פופ, המשלב בתוכו גם את סגנון הגוספל וגם את סגנון מוזיקת ההאוס. כמו כן, נמכר השיר בממלכה המאוחדת בלמעלה מ-134,764 בסך הכול. מחוץ לארצות הברית, הבי-סייד של השיר הוא השיר "Spotlight", שלקוח במקור מתוך אלבום הרמיקס, You Can Dance. מידע על היצירה "Rescue Me" באתר מיוזיק בריינז גרסאות נוספות ל"Rescue Me" באתר SecondHandSongs סרטון השיר "Rescue Me" באתר יוטיוב Matthew Sweet - Girlfriend: The Superdeformed EP, Discogs (באנגלית) www.americanradiohistory.com Official Singles Chart Top 75 | Official Charts Company, www.officialcharts.com (באנגלית) Madonna – This Used To Be My Playground (באנגלית), נבדק ב-2019-07-20 Music Week - The immaculate guide to 50 years of Madonna, web.archive.org, ‏2008-08-25 Release group “You Can Dance” by Madonna - MusicBrainz, musicbrainz.org You Can Dance, נבדק ב-2020-05-06 You Can Dance - Madonna | Songs, Reviews, Credits | AllMusic (באנגלית אמריקאית), נבדק ב-2020-05-06 Gold & Platinum, RIAA (באנגלית) ORICON NEWS, ORICON NEWS
רוג'ום א-נאקה

רוג'ום א-נאקה (בערבית: رُجُوم النَاقَة, תעתיק: רוג'ום אל-נאקה) הוא אתר במורדות המזרחיים של מדבר יהודה, ששימש כבסיס משטרה ירדני משנות ה-50 של המאה ה-20 ועד מלחמת ששת הימים. פירוש השם "רוג'ום א-נאקה" הוא "גל האבנים של הגמלה", כאשר "רוג'ום" (رُجُوم) משמעו גל אבנים או תלולית אבנים, ו"נאקה" (النَاقَة) מתייחס לגמלה, סמל למדבר ולנוודים באזור. המתחם נבנה כחלק מרשת של שישה בסיסי משטרה, שנפרשו מדרום הר חברון ועד מצפה דרגות. הבסיס נבנה על פי עקרונות אדריכליים שפיתחו הבריטים בתקופת המנדט, במטרה להגן על הגבולות ולשמור על הסדר במדבר. הבניין שוכן בגובה 395 מטר מעל פני הים, על הגדה הצפונית של נחל ערוגות התיכון, ומהווה נקודת תצפית אסטרטגית עם נוף המשקיף על הרי ירושלים, הרי עבר הירדן, הרודיון, מעלה עמוס, תקוע, והרי חברון. המבנה המרכזי של רוג'ום א-נאקה כולל חצר פנימית המוקפת חדרי משמר, שני מגדלי תצפית עם חרכי ירי, אורווה, חדר גנרטור, שירותים ובור מים ממזרח למבנה. מדרום למבנה המשטרה, ניתן למצוא רוג'ום עתיק - שרידי מיצד הלניסטי-רומי ששמר על הדרך העתיקה מעין גדי לתקוע. המשטרה הוקמה בתבנית "מיקי מאוס". משטרות "מיקי מאוס" נבנו בצורה מרובעת כשבשתי פינות מנוגדות נבנו מגדלי שמירה עגולים ובולטים בצורת "אוזניים". ברחבי הארץ הוקמו מספר משטרות במבנה זה. המבנה שימש את המשטרה הירדנית עד מלחמת ששת הימים, ולאחר מכן ננטש. במהלך השנים, קירות הבטון של המבנה נהרסו בחלקם, והאזור התמלא בגרפיטי. משטרות ירדניות בדרום יהודה מבוא לנדודים 17: רוג'ום א-נאקה ואום דרג' מאת רונן רז באתר מסע אחר
יחסי מונקו–קמבודיה

יחסי מונקו–קמבודיה הם היחסים הדיפלומטיים הרשמיים שבין נסיכות מונקו לבין ממלכת קמבודיה. בין שתי המדינות שרר נתק מוחלט עד שנת 2019 בה החלו גישושים ומגעים בין מנהיגי שתי המדינות. המגעים נשאו פרי ובסופו של דבר כוננו שתי המדינות יחסים דיפלומטיים רשמיים ב-11 ביולי 2019 בטקס חגיגי שנערך בשגרירות מונקו בפריז, בירת צרפת. בטקס נכחו השגרירים של שתי המדינות בצרפת. מיד לאחר הטקס נחתמו בין שתי המדינות שורה של הסכמים שמפתחים את היחסים. ההסכם המפורט ביותר היה הסכם שיתוף הפעולה של שתי המדינות בשמירה על איכות האוקיינוסים בכדור הארץ. מונקו אינה מיוצגת בקמבודיה, הן בדרג השגרירות והן בדרג הקונסולרי. קמבודיה אינה מיוצגת במונקו, הן בדרג השגרירות והן בדרג הקונסולרי. קמבודיה מתעתדת להאמין את שגרירותה בפריז, בירת צרפת הסמוכה למונקו עליה. מדיה וקבצים בנושא יחסי מונקו–קמבודיה בוויקישיתוף Diplomatic relations established between Principality of Monaco and Kingdom of Cambodia, אתר ממשלת מונקו, 15 ביולי 2019
ארנה מיטישצ'י

ארנה מיטישצ'י (ברוסית: Арена Мытищи) הוא מתחם ספורט רב-תכליתי בעיר מיטישצ'י שבמחוז מוסקבה וכולל אולם הוקי קרח בעל תכולה של 9,000 מושבים ואולם כדורסל בן 8,000 מושבים המשמש את חימקי מוסקבה לאירוח משחקי יורוליג. תכולה: עד 7,000 למשחקי הוקי קרח, עד 9,000 לאירוח קונצרטים; שטח המבנה: 15,620 מ"ר שטח כולל: 27,630 מ"ר גובה: 28 מטרים חברת הבנייה: "Sovintech" בעלים: "חברת הבנייה הבלטית" («БСК-41») חזית ההיכל היכל הקרח בארנה מדיה וקבצים בנושא ארנה מיטישצ'י בוויקישיתוף אתר האינטרנט הרשמי של ארנה מיטישצ'י המשמש את מועדון ההוקי "בני אטלנט" ושימש בעבר את קבוצת אטלנט מיטישצ'י
פרס היצירה התורנית

האם התכוונתם ל... פרס היצירה התורנית (הליכות עם ישראל) – פרס ליצירה תורנית המוענק על ידי עמותת הליכות עם ישראל פרס היצירה התורנית ע"ש הרצי"ה – פרס ליצירה תורנית המוענק על ידי הקתדרה לתורה ולחכמה בגבעת שמואל
איי מלכיור

איי מלכיאור (באנגלית: Melchior Islands) הם קבוצה של איים נמוכים, במרכז מפרץ דאלמאן, בארכיפלג פאלמר, שלמול חופי חצי האי האנטארקטי, שבאנטארקטיקה. האיים נמוכים ומכוסים קרח. צורת קבוצת האיים - חצי סהר, בו האיים למדא, אפסילון, אלפא ודלתא יוצרים מפרץ קטן המכונה "המפרץ הפנימי" (Inner Harbor). האיים אטא ואומגה מצויים במזרח הקבוצה, ואיי סיגמא מהווים את הקצה הצפוני של קבוצת האיים. האיים התגלו על ידי משלחת החקר הגרמנית בפיקודו של אדווארד דאלמאן. דאלמאן לא נתן לאיים שם. האיים התגלו מחדש ומופו באופן גס על ידי המשלחת הצרפתית השלישית באנטארקטיקה בפיקודו של ז'אן-באטיסט שארקו. שארקו קרא לאי המזרחי ביותר שגילה בקבוצת איי מלכיור על שמו של סגן אדמירל ז'ול מאלכיור (Jules Melchior) מחיל הים הצרפתי. לימים התברר כי האי שכונה על ידי שארקו "האי מלכיור" ( Île Melchior) הוא למעשה שני איים - האי אטא והאי אומגה, והשם הפך לשמה של קבוצת האיים כולה. קבוצת האיים מופתה חלקית בשנת 1927 על ידי אוניית המחקר "דיסקברי" במסגרת סקרי דיסקברי, ומופתה על ידי משלחות ארגנטינאיות ב־1942, ב-1943 וב-1948. במהלך סקרי דיסקברי מופו האיים והסוקרים קראו לקבוצות האיים מלכיור, בהתבסס על השם שנתן שארקו. מדיה וקבצים בנושא איי מלכיור בוויקישיתוף איי מלכיור באתר הסקר הגאולוגי של ארצות הברית איי מלגיור באתר הגאזט האנטארקטי של ממשלת אוסטרליה איי מלכיור באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית עבור איי מלכיור הפלגה בסירות זודיאק בין איי מלכיור, סרטון באתר יוטיוב איי מלכיור, סרטון באתר יוטיוב מידע גאוגרפי והיסטורי
איי סיגמא

איי סיגמא (באנגלית: Sigma Islands) הם קבוצה של איים קטנים וסלעים הצפונית לאי אטא, באיי מלכיור, בארכיפלג פאלמר, שלמול חוף חצי האי האנטארקטי שבאנטארקטיקה. האיים מהווים את הקצה הצפוני של איי מלכיאור. האיים התגלו על ידי משלחת החקר הגרמנית בפיקודו של אדווארד דאלמאן. דאלמאן לא נתן לאיים שם. האיים התגלו מחדש ומופו באופן גס על ידי המשלחת הצרפתית האנטארקטית בפיקודו של ז'אן-בטיסט שארקו מחיל הים הצרפתי. קבוצת איי מלכיאור, ובהם גם איי סיגמא, מופתה חלקית בשנת 1927 על ידי אוניית המחקר "דיסקברי" במסגרת סקרי דיסקברי. האיים מופו שוב על ידי משלחות ארגנטינאיות ב- 1942, ב-1943 וב-1948. בדומה לאיים אחרים באיי מלכיאור, לאיים ניתן שם מהאלפבית היווני והם נקראו על שם האות סיגמא, על ידי משלחות המיפוי הארגנטינאיות. איי סיגמא באתר הסקר הגאולוגי של ארצות הברית איי סיגמא באתר הגאזט האנטארקטי של ממשלת אוסטרליה איי סיגמא באתר הגאזט האנטארקטי המשווה SCAR של ממשלת אוסטרליה תצלום לוויין של אזור איי סיגמא תחזית מזג אוויר עדכנית עבור איי סיגמא תחזית מזג אוויר עדכנית ארוכת טווח עבור איי סיגמא מידע גאוגרפי והיסטורי ההיסטוריה של גילוי איי מלכיור
למדא (אי)

האי למדא (באנגלית: Lambda Island) הוא אחד מאיי מלכיור, בארכיפלג פאלמר שלמול חופי חצי האי האנטארקטי שבאנטארקטיקה. האי ממוקם בסמוך ומצפון מערב לאי דלתא. אורכו 2.2 קילומטרים ורוחבו 1 קילומטרים. קבוצת האיים נצפתה לראשונה על ידי משלחת חקר גרמנית בפיקודו של אדוארד דאלמאן שסיירה באוקיינוס האנטארקטי בשנים 1873-1874. האיים נצפו שוב וסומנו על המפה בשם "איי מלכיור" על ידי המשלחת הצרפתית האנטארקטית בפיקודו של ז'אן-בטיסט שארקו מחיל הים הצרפתי. שארקו קרא לאי למדא "האי סוריו" (Île Sourrieu). קבוצת איי מלכיור, ובהם גם האי למדא, מופתה חלקית בשנת 1927 על ידי אוניית המחקר "דיסקברי" במסגרת סקרי דיסקברי. האי מופה שוב על ידי משלחות ארגנטינאיות ב- 1942, ב-1943 וב-1948. בדומה לאיים אחרים באיי מלכיור, לאי ניתן שם מהאלפבית היווני והם נקראו על שם האות למדא. שם זה ניתן לאי על ידי משלחת סקרי דיסקברי. מגדלור בשם 'פרימרו דה מאיו' (‘Primero de Mayo’, בספרדית "האחד במאי") הוקם באי על ידי ארגנטינה בשנת 1942. זה היה המגדלור הארגנטינאי הראשון באנטארקטיקה והוגדר כאתר היסטורי או אתר מורשת אנטארקטי (שמספרו: HSM 29), בהתאם לאמנה האנטארקטית. האי למדא באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי ההיסטוריה של גילוי איי מלכיור רישום אתר המורשת באתר האמנה האנטארקטית
אליפות אירופה בכדורגל נשים 2022

אליפות אירופה בכדורגל נשים 2022, הידועה גם בשם יורו הנשים 2022, היא אליפות אירופה בכדורגל נשים ה-13 שמארגנת אופ"א. הטורניר היה צפוי להיערך באנגליה מ-7 ביולי עד 1 באוגוסט 2021, אך בעקבות התפרצות נגיף הקורונה ב-2020 הוחלט על דחיית הטורניר ל-6 ביולי עד 31 ביולי 2022. נבחרת אנגליה העפילה אוטומטית לטורניר כמארחת, כאשר שאר 15 הנבחרות האחרונות העפילו מטורניר המוקדמות שהתקיים בין אוגוסט 2019 לאוקטובר 2020. נבחרת אנגליה זכתה לראשונה בתולדותיה באליפות, לאחר ניצחון במשחק הגמר (אנ') על נבחרת גרמניה לאחר הארכה. ערך מורחב – מוקדמות אליפות אירופה בכדורגל נשים 2022 48 נבחרות השתתפו במוקדמות התחרות כשנבחרת אנגליה, המארחת, העפילה אוטומטית לטורניר. שאר 47 הנבחרות התחרו על 15 הכרטיסים הנותרים. טורניר המוקדמות כלל שני שלבים: שלב הבתים: 47 הנבחרות הוגרלו ל-9 בתים. 2 בתים עם 7 נבחרות ושבעה בתים עם 5 נבחרות. כל נבחרת שיחקה מול כל הנבחרות בבית בשיטת בית וחוץ. 9 הנבחרות שסיימו ראשונות עלו לטורניר הגמר. בנוסף אליהן, 3 הנבחרות שסיימו במקום השני עם המאזן הטוב ביותר (לא כולל התוצאות מול המדורגת שישית בבית) עלו אף הן ישירות לטורניר הגמר. שלב הפלייאוף: שש הנבחרות שסיימו במקום השני אך לא היו בין 3 עם המאזן הטוב ביותר, הוגרלו להתמודד מול קבוצה אחרת למשחקי בית וחוץ. 3 המנצחות עלו לתחרות. נבחרת הטורניר: השחקנית המצטיינת של הטורניר: אנגליה בת' מיד השחקנית הצעירה של הטורניר: גרמניה לנה אוברדורף מלכת השערים: אנגליה בת' מיד (6 שערים ו-5 בישולים) שער הטורניר: אנגליה אליסיה רוסו (נגד שוודיה) מדיה וקבצים בנושא אליפות אירופה בכדורגל נשים 2022 בוויקישיתוף אתר האינטרנט הרשמי של אליפות אירופה בכדורגל נשים 2022 ליאור ברטל, ‏יורו הנשים ה-13 ייפתח באנגליה וישבור את כל השיאים, באתר דבר העובדים בארץ ישראל, 22 ביוני 2022 הכי גדול שהיה: יורו הנשים שובר שיאים, באתר ערוץ הספורט, 28 ביוני 2022 יאיר קטן, בטירוף שלהן: כך הפך יורו הנשים לאירוע הכי מדובר הקיץ, באתר ynet, 6 ביולי 2022 נדב יעקבי, כבר אי אפשר להתעלם מהן: יורו הנשים יוצא לדרך וצפוי לשבור לא מעט שיאים, באתר ישראל היום, 6 ביולי 2022 אוריאל דסקל, יורו הנשים שובר שיאים: "בעבר זה היה כמו טורניר נוער, עכשיו זה מגה אירוע", באתר כלכליסט, 19 ביולי 2022 ליאור ברטל, ‏רמה גבוהה, שיאי קהל, פציעות ואכזבות: סיכום שלב הבתים ביורו הנשים, באתר דבר העובדים בארץ ישראל, 20 ביולי 2022 איתי קאשי, ‏היום שאחרי: יורו הנשים כתפנית היסטורית, באתר ערוץ הספורט, 2 באוגוסט 2022 שלושת הסגניות הטובות ביותר העפילו ישירות לטורניר רוסיה ניצחה את פורטוגל בסיבוב הפלייאוף, אך בעקבות הפלישה הרוסית לאוקראינה הושעתה רוסיה מכל התחרויות המאורגנות על ידי אופ"א, ופורטוגל העפילה במקומה לטורניר.
מקס צ'רנובילסקי

מקס צ'רנובילסקי (שם מלא: מקס מרדכי צ'רנובילסקי; 1917 – 16 באפריל 1994) היה משפטן ושופט ישראלי. בשנת 1949 ייסד את המחלקה למשפטים אזרחים ועמד בראשה בדרגת סגן פרקליט המחוז, כיהן כשופט שלום (1952–1958), שופט מחוזי (1958–1992) בבית המשפט המחוזי בתל אביב. נולד בשנת 1917 בקניגסברג (היום: "קלינינגרד"), גרמניה לסופי ויעקב צבי הכהן, אח בכור לברנרד. בשנת 1936 סיים לימודי תיכון בקניגסברג. בין השנים 1937–1938 למד בבית המדרש לרבנים בברסלאו. בשנת 1939 עלה צ'רנובילסקי ל-ארץ ישראל. בשנת 1942 קיבל תעודת הוראה. בשנת 1947 סיים לימודי תואר ראשון במשפטים באוניברסיטה העברית בירושלים והחל להתמחות במשרד עורכי-דין. בשנת 1948 שירת בצה"ל ובין היתר שירת במטה המשפטי של צה"ל, הופיע כסניגור צבאי וכיהן כאב בית-הדין הצבאי המחוזי בתל אביב. בשנת 1949 ייסד צ'רנובילסקי את המחלקה למשפטים אזרחים ועמד בראשה בדרגת סגן פרקליט המחוז. בשנת 1952 מונה צ'רנובילסקי לכהונת שופט בבית משפט השלום ב-תל אביב. בשנת 1958 מונה לכהונת שופט בבית משפט המחוזי בתל אביב, כיהן בתפקיד במשך 34 שנים. בנובמבר 1959 צ'רנובלסקי היה חבר בהרכב (עם השופטים מרדכי קנת ויצחק דולב) שהרשיע את המרגל לוי לוי שבמשך 33 שנה מאסרו נותר חסוי. ב-1 בינואר 1992 פרש לגמלאות. לאחר פרישתו לגמלאות עבד כ-עורך דין. בשנות ה-90 המרכז הישראלי לניהול ערך משפט ציבורי על מינויים פוליטיים בחברות ציבוריות. בראש הרכב השופטים ישב השופט (בדימוס) מקס צ'רנובילסקי. ישבו לצידו פרופ' עמוס שפירא ופרופ' דוד קרצמר. בין עדי התביעה היו ח"כ אברהם שוחט, יצחק ברמן, ואלוף (במיל.) יצחק חופי. צ'רנובילסקי נפטר ב-16 באפריל 1994. נקבר בבית העלמין קריית שאול. על שמו של צ'רנובילסקי: המדרשה לעולים חדשים במסגרת לשכת עורכי הדין בישראל ומשרד הקליטה. היה נשוי לדינה (1927–2019), אב לבת ובן. אחיו הוא הפתולוג הפרופ' ברנרד צ'רנובילסקי. משפחת צ'רנובילסקי התגוררה בצפון תל אביב. השופט מקס צ'רנובילסקי האתר הרשמי של הרשות השופטת – מקס צ'רנובילסקי – קורות חיים סיפורו יוצא הדופן של האסיר איקס שלא הכרתם רוטר נט השופט ומחלק התה עפרה אליגון, 11 במרץ 1977 המרכז הישראלי לניהול - משפט ציבורי על מינויים פוליטיים בחברות ציבוריות. בראש הרכב השופטים ישב השופט (בדימוס) מקס צ'רנובילסקי אתר עו"ד ד"ר חיים משגב מקס מרדכי צ'רנובילסקי מקס מרדכי צ'רנובילסקי BillionGraves Record המדרשה לעולים חדשים ע"ש השופט מקס צ'רנובילסקי לשכת עורכי הדין פרופ' ברנרד צ'רנובילסקי pathologist-czernobilsky פסקי דין צ'רנובילסקי: כל פסקי הדין עבור צ'רנובילסקי תקדין - המאגר המשפטי
יניב סולומון

יניב סולומון (נולד ב-22 בנובמבר 1994) הוא כדורסלן ישראלי המשחק בהפועל כפר קאסם בליגה הלאומית. בעמדות הסמול פורוורד והפאוור פורוורד. גובהו 2.00 מטר. הוא החל את דרכו בכדורסל במחלקת הנוער של מכבי ראשון לציון ושיחק במספר קבוצות בליגה הלאומית ובליגת העל וכן בנבחרות הצעירות של ישראל. אחיו של הכדורסלן אור סולומון. סולומון החל את דרכו בכדורסל במחלקת הנוער של מכבי ראשון לציון. ב-2011 (כאשר שיתף פעולה עם אחיו, אור) וב-2012 זכה עם הקבוצה באליפות הליגה לנוער. ב-2010 שיחק סולומון בנבחרת הקדטים באליפות אירופה שנערכה במונטנגרו, בה סיימה הנבחרת במקום ה-15, וקלע כ-6 נקודות בממוצע למשחק. ב-2011 שיחק (ביחד אחיו) באליפות אירופה לנוער דרג ב' שנערכה, אותה סיימה הנבחרת במקום השביעי וקלע כ-6 נקודות בממוצע למשחק. ב-2012, במהלך אימון של נבחרת הנוער, נפגע סולומון ברגלו הימנית וקרע את הרצועה הצולבת. הוא חווה פציעה חוזרת שבעה חודשים מאוחר יותר ושוב ב-2014. לקראת סוף עונת 2014/2015 הצטרף סולומון לאליצור יבנה בליגה הלאומית ובחמישה משחקים קלע 6 נקודות בממוצע למשחק. סולומון החל את עונת 2015/2016 באליצור יבנה וקלע כ-16 נקודות בכ-25 דקות בממוצע למשחק. בינואר 2016 עבר סולומון להפועל באר שבע שם קלע כ-6 נקודות בכ-16 דקות למשחק. בעונת 2016/2017 עבר סולומון להפועל רמת גן גבעתיים שם קלע כ-19 נקודות בכ-33 דקות למשחק. סולומון סיים את העונה כמלך הסלים הישראלי של הליגה הלאומית, ונבחר על ידי האתר ספסל לשחקן הישראלי המצטיין של העונה. סולומון החל את הקריירה שלו בליגת העל בעונת 2017/18 במדי מכבי ראשון לציון וקלע כ-3 נקודות בכ-10 דקות בממוצע למשחק. בעונת 2018/19 שיחק סולומון בעירוני נס ציונה, אך באמצע העונה, לאחר ששותף ב-11 משחקים בלבד, הוא חווה פציעה קשה נוספת ולא שב לשחק עד תום העונה. בעונת 2023–2022 שיחק סולומון בקבוצת הפועל כפר קאסם מליגה ארצית דרום והעפיל עמה לליגה הלאומית. בעונת 2023/24 שיחק סולומון עם כפר קאסם בליגה הלאומית והעמיד ממוצע של כ-18 נקודות למשחק. ביולי 2024 עבר סולומון למכבי אשדוד בליגה הארצית. סטטיסטיקה בקריירה באתר מנהלת הליגה סטטיסטיקה בליגה הלאומית (אורכב 21.07.2019 בארכיון Wayback Machine) באתר איגוד הכדורסל סולומון: “עברתי 3 שנים של גיהנום” באתר איגוד בכדורסל אלופות ומחזיקות גביע הנוער בכל הזמנים, באתר ספסל אריה ליבנת, האחים סולומון סוף סוף הופכים ליריבים, בתקווה לממש את הפוטנציאל, באתר הארץ, 8 בספטמבר 2018 יניב סהראי, אסף ברגר, אלירן כהן, לאומית: מצטייני עונת 2016/17, באתר ספסל, ‏14 באפריל, 2017 פציעה קשה ביותר לשחקנה של עירוני נס ציונה, באתר myZiona, ‏20 בפברואר, 2019 ציוץ בחשבון הטוויטר של עירוני נס ציונה, ‏20 בפברואר, 2019 ארצית: איינהורן וסולומון בקאסם, באתר ספסל, ‏22 באוגוסט, 2022 ארצית: כפר קאסם אלופת הדרום!, באתר ספסל, ‏29 במאי, 2023 גם יניב סולומון מצטרף לאשדוד, באתר ספסל, ‏22 ביולי, 2024
ואלרי אפללו

ואלרי אפללו (בשוודית: Valerie Aflalo; נולדה ב-7 באוקטובר 1976) היא דוגמנית שוודית. אפללו נולדה במאלמה לאם שוודית ואב צרפתי ולה שתי אחיות צעירות, מגיל צעיר התעניינה בתחום האופנה. בגיל שמונה עשרה החלה לדגמן ועבדה בין היתר עבור ויויאן וסטווד. ב-2000 היא נבחרה למיס שוודיה 2000 בתחרות שנערכה בסטוקהולם. היא ייצגה את שוודיה בתחרות מיס תבל 2000. באותה שנה השתתפה בתוכנית "Fångarna på fortet", משחק טלוויזיה בו ידוענים מתחרים ביניהם באתגרים שונים. לאחר זכייתה המשיכה לעסוק בדוגמנות והופיעה במספר קטלוגים. ב-2001 התארחה בתוכנית "Fråga Olle" העוסקת בזוגיות. היא הגישה ברדיו את התוכנית "NRJ In The Morning". היא למדה עיצוב אופנה במאלמה ועבדה בפריז אצל המעצב "Renato Nucci". מ-2005 היא מחזיקה את המותג "Valerie", לעיצוביה ישנם מראה ייחודי המשלבים סגנון שוודי עם סגנון צרפתי. השחקנית מאלין אקרמן לבשה שמלה שלה בבכורה של הסרט 27 שמלות. מדיה וקבצים בנושא ואלרי אפללו בוויקישיתוף אתר האינטרנט הרשמי של ואלרי אפללו (בשוודית ובאנגלית) ואלרי אפללו, ברשת החברתית אינסטגרם ואלרי אפללו, במסד הנתונים הקולנועיים IMDb (באנגלית) Valérie Aflalo, från Fröken Sverige till designer, Baaam, ‏2009-10-16 (ב־) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
חדף ארקטי

חדף ארקטי (שם מדעי: Sorex arcticus) הוא מין של יונק קטן ממשפחת החדפיים המצוי בטבע באמריקה הצפונית ממזרח קנדה עד לצפון-מזרח ארצות הברית. חדף זה הוא קרובו של החדף הנודד ומיני הסוג חדף ארך-זנב. הוא קטן יחסית ומגיע לאורך של 10–12 סנטימטרים, ולמשקל 5–13 גרם בלבד. החדף בעל שערות כהות בצבע חום-כהה או שחור מעל גופו, הצלעות חומות בהירות והבטן אפורה בהירה או חומה. הזנב כהה מלמעלה ובהיר יותר מלמטה. זהו חדף המשנה את צבע פרוותו בחורף ללבנה מעט יותר. חדף זה חי סביב תחומי האזור הארקטי של אמריקה בקנדה מניופאונדלנד ולברדור ועוד מושבות הסמוכות לאוקיינוס האטלנטי עד קוויבק ומערבה עד ליוקון ולנהר מקנזי בדרום. הוא מצוי גם בצפון-מזרח ארצות הברית בדקוטה הצפונית והדרומית, ויסקונסין, מישיגן ומינסוטה. החדף נפוץ באזורי ביצות, ביצות עשבוניות, גדות נהר ואגם וכן בקצוות הטייגה ויערות מחטניים צפוניים. החדף מצוי בתעלות, בין הסבכים לאורך עצים כמו אורן, אשוח, סוף או ערבה וכן בין פרחים גדולים. החדפים מתרבים בין פברואר לאוגוסט והזכרים נלחמים על נקבות ומתרבים עם כמה שיותר מהן. באזורים הצפוניים עונת הרבייה שלהם קצרה בהרבה. הנקבות ממליטות 4–10 צאצאים (בממוצע 7) המתבגרים במהירות ומגיעים לבגרות כעבור שנה. עם זאת מעל 50% מהם מתים בשנתם הראשונה. תוחלת חייהם בטבע מגיעה ל-18 חודשים. כמו מרבית החדפים זהו אוכל בשר בעל תיאבון רב. הוא ניזון ממינים שונים של פרוקי-רגליים, חלזונות וחשופיות ולעיתים גם מטרף גדול יותר. לחדפים טורפים מועטים, רובם מינים של ינשופיים. תת-מינים: Sorex arcticus arcticus Sorex arcticus laricorum מדיה וקבצים בנושא חדף ארקטי בוויקישיתוף חדף ארקטי, באתר ITIS (באנגלית) חדף ארקטי, באתר NCBI (באנגלית) חדף ארקטי, באתר Animal Diversity Web (באנגלית) חדף ארקטי, באתר האנציקלופדיה של החיים (באנגלית) חדף ארקטי, באתר GBIF (באנגלית) חדף ארקטי באתר הרשימה האדומה של IUCN
בסטן X80

בסטן X80 (באנגלית: Besturn X80) הוא קרוסאובר קומפקטי ומהודר מתוצרת יצרנית הרכב הסינית Besturn (אנ') חברת בת של החברה הממשלתית FAW Group (אנ') (בסינית: 第一汽车集团, שם רשמי: FAW Group Corporation) אשר מיוצרת משנת 2013 ועד היום בסין. המוצרים העיקריים של FAW Group הם כלי רכב, אוטובוסים, ומשאיות קלות, בינוניות וכבדות. דגמי "בסטן X80" משווקים מ-16 במאי שנת 2013. 5 דלתות. 5 נוסעים. מנוע קדמי. מנוע בנזין. 6 רמות גימור. תאוצה בין 0–100 קמ"ש היא 12.2 שניות (מנוע 2.0 ליטר). תאוצה בין 0–100 קמ"ש היא 10.9 שניות (מנוע 1.8 ליטר, מגדש טורבו). מחיר היחידה מדגמי "בסטן X80" נע בין 119,800-181,800 רנמינבי (שנת 2016, בסין). מחיר היחידה מדגמי "בסטן X80 ספורט" עמד על 155,800 רנמינבי (פברואר 2017, בסין). "בסטן X80" מנוע 1.8 טורבו. "בסטן X80" מנוע 2.0. "בסטן X80" מנוע 2.3. "בסטן X80 ספורט", מגיע עם סורג שחור עם פס אדום, חלונות כהים, מתלה גג שחור, בלמים אדומים. "בסטן X80" "בסטן X80" "בסטן X80" "בסטן X80" "בסטן X80" "בסטן X80" דגם "Deluxe", שנת 2015 "בסטן X80" דגם "Deluxe", שנת 2015 "בסטן X80" קרוסאובר בסטן T77 בסטן X40 בסטן B30 מדיה וקבצים בנושא בסטן X80 בוויקישיתוף בסטן X80, סרטון באתר יוטיוב "בסטן X80" autotalkz.com/cat-faw/faw-besturn-x80 "בסטן X80" carnewschina.com/2011/04/20/shanghai-auto-show-faw-x-concept-suv "בסטן X80" carnewschina.com/2013/04/20/faw-besturn-x80-suv-debuts-at-the-shanghai-auto-show "בסטן X80" faw.com/fawen/ppycp7968/passenger_cars דגמי "בסטן X80" משווקים מ-16 במאי שנת 2013 carnewschina.com/2013/05/13/faw-besturn-x80-suv-will-be-launched-on-the-china-car-market-on-may-16 "בסטן X80" carnewschina.com/2012/10/18/spy-shots-faw-besturn-x80-suv-is-naked-in-china "בסטן X80" (בסינית) car.autohome.com.cn/config/spec/16016 "בסטן X80" דגם ספורט carnewschina.com/tag/besturn-x80